‘ทหารไทย’หนุนซัพพลายเชนพักหนี้ให้-ปรับโอ/ดีเป็นเงินกู้
&#8220;ทีเอ็มบี&#8221; จับมือ &#8220;บุญรอดปตท.เอสซีจี&#8221; ช่วยเหลือลูกค้าเครือข่ายซัพพลายเชน เปลี่ยนโอ/ดีคงค้างเป็นเงินกู้ 18 เดือน พักเงินต้นดอกเบี้ยได้ 6 เดือน
30 ต.ค. 2565

“ทีเอ็มบี” จับมือ “บุญรอดปตท.เอสซีจี” ช่วยเหลือลูกค้าเครือข่ายซัพพลายเชน เปลี่ยนโอ/ดีคงค้างเป็นเงินกู้ 18 เดือน พักเงินต้นดอกเบี้ยได้ 6 เดือน
นายบุญทักษ์ หวังเจริญ ประธานเจ้าหน้าที่บริหารและกรรมการผู้จัดการใหญ่ ธนาคารทหารไทย กล่าวว่า ความช่วยเหลือตามโครงการคืนพลังซัพพลายเชนนี้ ในระยะแรกจะมอบเป็นพิเศษให้แก่ผู้ประกอบการเอสเอ็มอีที่เป็นผู้จัดจำหน่ายสินค้าของเครือบริษัท บุญรอดบริวเวอรี่ เอสเอ็มอีที่เป็นผู้ประกอบการปั๊มน้ำมันของ บริษัท ปตท. และร้านค้าผู้แทนจำหน่ายของ บริษัท เอสซีจี ดีสทริบิวชั่น โดยธนาคารพร้อมที่จะให้ความช่วยเหลือได้ทันทีตั้งแต่วันนี้เป็นต้นไป
โครงการธนาคารจะให้ลูกค้าเปลี่ยนวงเงินโอ/ดีคงค้างมาเป็นเงินกู้ระยะเวลา 18 เดือน และให้พักชำระเงินต้นและดอกเบี้ยได้นานถึง 6 เดือน และเปิดให้ผ่อนชำระคืนในระยะเวลา 12 เดือนที่เหลือ โดยวงเงินโอ/ดีเดิมที่ใช้ซื้อสินค้าอยู่ ลูกค้ายังสามารถกลับไปใช้ได้เต็มจำนวนวงเงิน ซึ่งจะทำให้ลูกค้าเหล่านี้มีสภาพคล่องทางการเงินเพิ่มขึ้น
นายบุญทักษ์ กล่าวว่า สำหรับวงเงินนั้น ธนาคารจะพิจารณาให้วงเงินเพิ่มเติมเป็นกรณีๆ ไป และมีการกำหนดวงเงินสำหรับโครงการเริ่มต้นไว้ 1 หมื่นล้านบาท
นายบุญทักษ์ กล่าวอีกว่า ความช่วยเหลือเอสเอ็มอีผ่านซัพพลายเชนแบบนี้ จะช่วยหนุนให้ระบบเศรษฐกิจฟื้นตัวได้เร็วขึ้น เพราะรู้ถึงการดำเนินงาน ยอดซื้อขายสินค้า และความต้องการของผู้ซื้อและผู้ขายของทั้งระบบ เนื่องจากมีการเชื่อมโยงข้อมูลระหว่างกัน